b'\n_START_ARTICLE_\nSistem de naviga\xc8\x9bie prin satelit\n_START_PARAGRAPH_\nPrin sistem de naviga\xc8\x9bie prin satelit, numit \xc8\x99i sistem de pozi\xc8\x9bionare global\xc4\x83 prin satelit (englez\xc4\x83 - Global Navigation Satellite System (GNSS), se \xc3\xaen\xc8\x9belege un sistem independent care calculeaz\xc4\x83 pozi\xc8\x9bia geospa\xc8\x9bial\xc4\x83 a obiectelor de pe p\xc4\x83m\xc3\xa2nt sau din spa\xc8\x9biu cu ajutorul semnalelor receptate de la sateli\xc8\x9bi de naviga\xc8\x9bie sau de la a\xc8\x99a-numi\xc8\x9bii pseudoli\xc8\x9bi (relee terestre cu func\xc8\x9bionalitate similar\xc4\x83). Un astfel de sistem ajut\xc4\x83 \xc8\x99i la orientarea sau dirijarea vehiculelor, navelor \xc3\xaen largul oceanelor, rachetelor etc._NEWLINE_Pentru stabilirea unei pozi\xc8\x9bii receptorul trebuie s\xc4\x83 recep\xc8\x9bioneze semnale (pozi\xc8\x9bia \xc8\x99i ora) simultan de la cel pu\xc8\x9bin 4 sateli\xc8\x9bi. Micile diferen\xc8\x9be dintre semnale sunt apoi folosite la determinarea pozi\xc8\x9biei receptorului._NEWLINE_Sistemul militar american GPS este r\xc4\x83sp\xc3\xa2ndit \xc8\x99i \xc3\xaen Europa. De\xc8\x99i GPS dispune de o mare exactitate la stabilirea pozi\xc8\x9biei, pentru aplica\xc8\x9biile civile din Europa se pune la dispozi\xc8\x9bie o acurate\xc8\x9be mult mai redus\xc4\x83.'